
Selam draga braco i sestre, imam jedno pitanje za vas i nadam se da ce te mi pomoci. Ja se udajem i treba da bude serijatsko vencanje u dzamiji ali mi pada tada menstrualni ciklus pa neznam sta da radim, tj. gde i kako bi moglo da bude to serijatsko vencanje jer je svadba vec odavno zakazana?


* 
* 
* 
* 
* 
* 
* 

 
Serijatsko vjencenje u dzamiji i mjesecni ciklus

Ve alejkumus-selam!


Ženi nije dozvoljeno boraviti u džamiji za vrijeme menstrualnog ciklusa, bez obzira radilo se to o slušanju predavanja, učenju Kur’ana… ono što žena može da uradi jeste da samo prođe kroz džamiju ukoliko postoji porteba za tim. U vašem slučaju, na četiri načina možete se vjenčati:


1. Da odgodite vjenčanje do vremena kad niste u hajzu;


2. Da se vjenčate u prostoriji pored džamije;


3. Da vaše vjenčanje bude u džamiji a vi pošaljete svog zastupnika koji će umjesto vas prenijeti poruku- ovo je kod nas gotovo nepoznato;


4. Da vjenčanje bude u kući.


Predpostavljam da vam opcija br. 2 i 4 najviše odgovaraju, pa vidite da uradite kako treba, ali dok ste u hajzu ne ulazite u džamiju. Mi Vam želimo sve najbolje u Vaš braku! Molimo Allaha da Vam ***[brak](https://pitajucene.com/search/Brak/questions/ "Pretraži pitanja o braku")*** bude smiraj očima Vašim, amin! A Allah zna najbolje.


Odgovorio na pitanje: dr.***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***  

Preuzeto sa stranice: <http://www.n-um.com>


